Komandi vikuna verður aftur bíbliulestrarvika á skránni. Frá sunnudegnum 20. juni til leygardagin 26 juni fara vit sum samkoma at lesa Hebrearabrævið kapittul 8: 1-9: 14. Setið tíð av gjøgnum vikuna at lesa tekstin og biðið Heilaga Andan tala til tykkara gjøgnum hann. Tað er eisini uppbyggjandi at samtala við onnur trúgvandi um tað, ið ein fær burtur úr tekstinum. Á uppbyggingarmøtinum mikukvøldið 23. juni fer John Færø at tala um Hebrearabrævið kapittul 8. Á evangeliska møtinum sunnukvøldið 27. juni fer Tóra við Keldu at tala um Hebrearabrævið 9: 1-14. Eisini fer Marius Magnusson at hava eina søgu til børnini á hesum møtinum. Sangurin verður leiddur av Mariu á Lakjuni Simonsen. Øll eru hjartaliga vælkomin til bæði møtini. Møtini verða stroymd beinleiðis umvegis heimasíðuna hjá Betesda, so verið vælkomin at siga teimum frá, ið ikki kunnu vera við í salinum.